सर्दी की छुट्टियों के चलते 15 दिन बाद ही कन्फर्म टिकट की उम्मीद
भास्कर संवाददाता | मेड़ता रोड
इसबार शिक्षा विभाग में 18 दिनों की छुट्टियों के कारण नववर्ष से लंबी दूरी की यात्रा करने वालों संख्या बढ़ गई। छुट्टियों में अपने रिश्तेदारों से मिलने नए साल पर पर्यटन स्थलों पर घूमने आदि कारण से इन दिनों लंबी दूरी की किसी भी ट्रेन में कंफर्म टिकट नहीं मिल रहा है। वेटिंग सूची का ही टिकट मिल रहा है।
तत्काल शुल्क भी बढ़ा देने से यात्रियों पर आर्थिक बोझ भी बढ़ा है तो रेल प्रशासन द्वारा ट्रेनों में तत्काल कोटा बढ़ा देने से सामान्य आरक्षित सीटों की संख्या कम होने से भी वेटिंग का टिकट मिल रहा है। कोहरे के कारण 8 जनवरी से 29 फरवरी तक 90 ट्रेनों का संचालन भी सप्ताह में दो बार रद्द कर देने से आरक्षण में असर पड़ा है।
90 ट्रेनें रद्द रहने से समस्याएं बढ़ी
ट्रेनोंकी लेटलतीफी के कारण 8 जनवरी से 29 फरवरी तक जोन की 90 ट्रेनों का संचालन सप्ताह में दो बार निरस्त किया है। आरक्षित सूची पर इसका असर होगा। क्योंकि 15 जनवरी के बाद मलमास समाप्त होने के साथ ही शादी विवाहों की धूम शुरू हो जाएगी। ट्रेनों में आरक्षित सूची में वेटिंग और अधिक बढ़ जाएगी। यात्रा को लेकर यात्रियों की चिंता दिनों दिन बढ़ती जा रही है।
इन ट्रेनों में भी चल रही है वेटिंग: जयपुर-चेन्नई,बीकानेर-दादर एक्सप्रेस, बीकानेर-कोच्चुवेली एक्सप्रेस, जोधपुर- वाराणसी, जम्मूतवी-अहमदाबाद एक्सप्रेस, बीकानेर-हावड़ा आदि ट्रेनों में भी कंफर्म टिकट नहीं मिलने से लंबी दूरी की यात्रा करने वालों को परेशानी का सामना करना पड़ रहा है।
ट्रेनों में वेटिंग की स्थिति
कहांसे कहां तक ट्रेन का नाम
जोधपुर-हावड़ा हावड़ा एक्सप्रेस
बीकानेर-बांद्रा रणकपुर एक्सप्रेस
जोधपुर-दिल्ली मंडोर एक्सप्रेस
बाड़मेर-गुवाहाटी गुवाहाटी एक्सप्रेस
बाड़मेर-कालका-हरिद्वार कालका एक्सप्रेस
बीकानेर-सिकंदराबाद द्विसाप्ताहिक एक्सप्रेस
भगतकीकोठी-मन्नारगुड़ी साप्ताहिक एक्सप्रेस
बीकानेर-कोयंबटूर एसी साप्ताहिक ट्रेन
बांद्रा-बीकानेर रणकपुर एक्सप्रेस
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva